Ανακοίνωση για την αποσαφήνιση των ανακοινώσεων για την έναρξη διαδικασίας αντιντάμπινγκ και διαδικασίας κατά των επιδοτήσεων όσον αφορά τις εισαγωγές ορισμένων υφασμένων και/ή ραμμένων υφασμάτων από ίνες γυαλιού καταγωγής Λαϊκής Δημοκρατίας της Κίνας και Αιγύπτου

(2019/C 314/06)

Στις 21 Φεβρουαρίου 2019 η Επιτροπή δημοσίευσε ανακοίνωση για την έναρξη διαδικασίας αντιντάμπινγκ όσον αφορά τις εισαγωγές ορισμένων υφασμένων και/ή ραμμένων υφασμάτων από ίνες γυαλιού καταγωγής Λαϊκής Δημοκρατίας της Κίνας και Αιγύπτου (1) (η «ανακοίνωση της 21ης Φεβρουαρίου 2019»).

Στις 16 Μαΐου 2019 η Επιτροπή δημοσίευσε ανακοίνωση για την έναρξη διαδικασίας κατά των επιδοτήσεων όσον αφορά τις εισαγωγές ορισμένων υφασμένων και/ή ραμμένων υφασμάτων από ίνες γυαλιού καταγωγής Λαϊκής Δημοκρατίας της Κίνας και Αιγύπτου (2) (η «ανακοίνωση της 16ης Μαΐου 2019»).

Στις εν λόγω ανακοινώσεις το προϊόν που αποτελεί αντικείμενο της έρευνας περιγράφεται ως εξής:

«Το προϊόν που αποτελεί αντικείμενο της έρευνας είναι υφάσματα υφασμένα και/ή ραμμένα από ίνες γυαλιού συνεχούς νήματος με απανωτές στρώσεις (rovings) ή νήματα, εξαιρουμένων των προϊόντων που είναι εμποτισμένα ή προεμποτισμένα και εξαιρουμένων των υφασμάτων από ίνες γυαλιού ανοιχτής βροχίδας με μέγεθος κυψελίδας μεγαλύτερο από 1,8 mm, τόσο σε μήκος όσο και σε πλάτος, και βάρος μεγαλύτερο από 35 g/m2 (“το προϊόν που αποτελεί αντικείμενο της έρευνας”).»

Οι έρευνες έθεσαν υπόψη της Επιτροπής ότι ορισμένοι οικονομικοί φορείς ενδέχεται να έχουν παρερμηνεύσει τη διατύπωση της περιγραφής του προϊόντος που αποτελεί αντικείμενο της έρευνας.

Για τον λόγο αυτό, η Επιτροπή αποφάσισε να αποσαφηνίσει την ανακοίνωση της 21ης Φεβρουαρίου 2019 και την ανακοίνωση της 16ης Μαΐου 2019, ώστε να αποτυπώσει σε όλα τα ενδιαφερόμενα μέρη το πραγματικό πεδίο της τρέχουσας έρευνας και να παράσχει στους ενδιαφερόμενους οικονομικούς φορείς, που ενδέχεται να μην είχαν αναγγελθεί επειδή πίστευαν ότι δεν τους αφορά η παρούσα διαδικασία (κυρίως χρήστες και μη συνδεδεμένοι εισαγωγείς), την ευκαιρία να απαντήσουν στο ερωτηματολόγιο βάσει του αποσαφηνισμένου ορισμού του προϊόντος που αποτελεί αντικείμενο της έρευνας και βάσει πλήρους πίνακα αριθμού ελέγχου προϊόντος («ΑΕΠ»).

Περισσότερες πληροφορίες θα παρασχεθούν επίσης σε σημείωμα που θα περιλαμβάνεται στον φάκελο υπόψη των ενδιαφερόμενων μερών.

1. Διευκρίνιση σχετικά με το προϊόν που αποτελεί αντικείμενο της έρευνας

Στο σημείο 2 της ανακοίνωσης της 21ης Φεβρουαρίου 2019 και της ανακοίνωσης της 16ης Μαΐου 2019 το προϊόν που αποτελεί αντικείμενο της έρευνας περιγράφεται ως εξής:

«Το προϊόν που αποτελεί αντικείμενο της έρευνας είναι υφάσματα υφασμένα και/ή ραμμένα από ίνες γυαλιού συνεχούς νήματος με απανωτές στρώσεις (rovings) ή νήματα, εξαιρουμένων των προϊόντων που είναι εμποτισμένα ή προεμποτισμένα και εξαιρουμένων των υφασμάτων από ίνες γυαλιού ανοιχτής βροχίδας με μέγεθος κυψελίδας μεγαλύτερο από 1,8 mm, τόσο σε μήκος όσο και σε πλάτος, και βάρος μεγαλύτερο από 35 g/m2 (“το προϊόν που αποτελεί αντικείμενο της έρευνας”).»

Όπως εξηγείται ανωτέρω, οι έρευνες έθεσαν υπόψη της Επιτροπής ότι ορισμένοι οικονομικοί φορείς ενδέχεται να έχουν παρερμηνεύσει την ανωτέρω περιγραφή και ενδέχεται να έχουν αποφασίσει να μην αναγγελθούν λόγω εσφαλμένης κατανόησης του ορισμού του προϊόντος που αποτελεί αντικείμενο της έρευνας.

Για τον λόγο αυτό, η Επιτροπή κρίνει σκόπιμο να διευκρινίσει ότι το προϊόν που αποτελεί αντικείμενο της έρευνας είναι υφάσματα υφασμένα και/ή ραμμένα από ίνες γυαλιού συνεχούς νήματος με απανωτές στρώσεις (rovings) ή νήματα με ή χωρίς άλλα στοιχεία, εξαιρουμένων των προϊόντων που είναι εμποτισμένα ή προεμποτισμένα και εξαιρουμένων των υφασμάτων από ίνες γυαλιού ανοιχτής βροχίδας με μέγεθος κυψελίδας μεγαλύτερο από 1,8 mm, τόσο σε μήκος όσο και σε πλάτος, και βάρος μεγαλύτερο από 35 g/m2 («το προϊόν που αποτελεί αντικείμενο της έρευνας»).

Παρατίθενται κατωτέρω για πληροφοριακούς λόγους λεπτομερέστεροι κωδικοί TARIC που καλύπτουν το προϊόν που αποτελεί αντικείμενο της έρευνας.

Προς αποφυγή αμφιβολιών, η Επιτροπή παρατηρεί ότι η διευκρίνιση αυτή δεν έχει ουσιώδη αντίκτυπο στην ανάλυση της Επιτροπής σχετικά με τους ισχυρισμούς περί ντάμπινγκ/επιδοτήσεων και ζημίας που καλύπτει πλήρως το πεδίο της έρευνας. Αυτό οφείλεται στο γεγονός ότι οι πληροφορίες από τα ενδιαφερόμενα μέρη σχετικά με το ντάμπινγκ/τις επιδοτήσεις και τη ζημία συγκεντρώθηκαν στο επίπεδο του πολύ πιο λεπτομερούς ΑΕΠ που χαρακτηρίζει το προϊόν που αποτελεί αντικείμενο της έρευνας.

Για λόγους σαφήνειας, η Επιτροπή δημοσιεύει εν προκειμένω τον πίνακα ΑΕΠ που συνόδευε τα ερωτηματολόγια τα οποία υποβλήθηκαν στον κλάδο παραγωγής της Ένωσης και στους παραγωγούς-εξαγωγείς.

Περιγραφή πεδίου Μορφότυπος πεδίου Τιμές Επεξήγηση Μορφή πωλήσεων N 1: Ρολό Χρησιμοποιείστε τον αριθμό που αντιστοιχεί στη μορφή με την οποία πωλήθηκε το προϊόν. Στην περίπτωση συσκευασιών, συνόλων ή δεσμών, καθώς πολλά διαφορετικά υφάσματα πωλούνται μαζί, δεν θα πρέπει να παρέχονται τα υπόλοιπα χαρακτηριστικά του ΑΕΠ και, ως εκ τούτου, ο ΑΕΠ θα πρέπει να αποτελείται από ένα μοναδικό ψηφίο. 2: Σε σχήματα 3: Που πωλούνται σε δέσμη ή σύνολο διαφορετικών υφασμάτων Μορφή υφάσματος XX WR: για νήματα με απανωτές στρώσεις και/ή μη στριμμένα νήματα Χρησιμοποιείστε τα δύο γράμματα που αντιστοιχούν στη μορφή του προϊόντος. Χρησιμοποιείστε το TY μόνο για υφάσματα που δεν περιέχουν νήματα με απανωτές στρώσεις (rovings) ή μη στριμμένα νήματα NU: για υφάσματα από μη υφασμένα (ραμμένα) νήματα με απανωτές στρώσεις και/ή μη στριμμένα νήματα — μονοαξονικά και μονής κατεύθυνσης (3) NM: για υφάσματα από μη υφασμένα (ραμμένα) νήματα με απανωτές στρώσεις και/ή μη στριμμένα νήματα — πολυαξονικά CG: Σύμπλοκα νημάτων με απανωτές στρώσεις και/ή μη στριμμένα νήματα από ίνες γυαλιού — 100 % ίνες γυαλιού (4) CM: για υφάσματα από σύμπλοκα νημάτων με απανωτές στρώσεις και/ή μη στριμμένα νήματα από ίνες γυαλιού — 100 % μεικτές ίνες (5) Τύπος γυαλιού XX EG: για γυαλί E ή ECR (χαμηλή περιεκτικότητα σε βόριο) Χρησιμοποιείστε τα δύο γράμματα που αντιστοιχούν στον τύπο του χρησιμοποιούμενου γυαλιού HG: για γυαλί με υψηλό βαθμό ελαστικότητας Βάρος κατά εμβαδόν — βάρος, σε γραμμάρια ανά τετραγωνικό μέτρο (g/m2), συμπεριλαμβανομένου οποιουδήποτε τάπητα, πέπλου κ.λπ. N 1: για κάτω των 300 g/m2 Χρησιμοποιείστε τον αριθμό που αντιστοιχεί στο εύρος του κατά εμβαδόν βάρους του προϊόντος. 2: για 301 έως 600 g/m2 3: για 601 έως 800 g/m2 4: για 801 έως 1 200 g/m2 5: για 1 201 έως 1 500 g/m2 6: για 1 501 έως 1 800 g/m2 7: για 1 801 έως 2 400 g/m2 8: για άνω των 2 400 g/m2 Πυκνότητα νημάτων με απανωτές στρώσεις/άλλων νημάτων (tex) X Z: για τα κάτω των 300 tex Χρησιμοποιείστε το γράμμα που αντιστοιχεί στην πυκνότητα του νήματος με απανωτές στρώσεις από το οποίο αποτελείται το προϊόν. Να αναφέρετε την πυκνότητα (tex) των νημάτων με απανωτές στρώσεις/άλλων νημάτων που αντιπροσωπεύουν το μεγαλύτερο μέρος (κατά βάρος) στο ύφασμα. Αν δύο νήματα με απανωτές στρώσεις/άλλα νήματα με διαφορετική πυκνότητα (tex) αντιπροσωπεύουν το ίδιο βάρος στο τελικό προϊόν, να αναφέρετε μόνο το νήμα με απανωτές στρώσεις/άλλο νήμα με τη μεγαλύτερη πυκνότητα (tex). A: για 300 tex B: για 600 tex C: για 900 tex D: για 1 100 tex E: για 1 200 tex F: για 2 300 tex G: για 2 400 tex H: για 3 600 tex I: για 4 800 tex J: για άλλα είδη, όπως οι CSM (τάπητες από κομμένα νήματα), συνερραμμένα νήματα με απανωτές στρώσεις/άλλα νήματα, …

2. Κωδικοί TARIC

Για να αποφευχθούν περαιτέρω παρανοήσεις, η Επιτροπή αποσαφηνίζει επίσης τους κωδικούς TARIC που παρατίθενται για πληροφοριακούς και μόνο λόγους στο πρώτο εδάφιο του σημείου 3 της ανακοίνωσης της 21ης Φεβρουαρίου 2019, καθώς και στο πρώτο εδάφιο του σημείου 3 της ανακοίνωσης της 16ης Μαΐου 2019.

Το πλήρες σύνολο των κωδικών που καλύπτουν το προϊόν που αποτελεί αντικείμενο της έρευνας είναι: οι κωδικοί CN ex 7019 39 00, ex 7019 40 00, ex 7019 59 00 και ex 7019 90 00 (κωδικοί TARIC 7019390080, 7019400080, 7019590080 και 7019900080).

Όπως και προηγουμένως, οι κωδικοί ΣΟ και TARIC παρατίθενται για πληροφοριακούς και μόνο λόγους.

3. Διαδικασία

Τα ενδιαφερόμενα μέρη που πιστεύουν ότι επηρεάζονται από την παρούσα αποσαφήνιση ή τα οποία δεν είχαν αναγγελθεί επειδή πίστευαν ότι δεν τους αφορά η παρούσα διαδικασία καλούνται να επικοινωνήσουν με την Επιτροπή εντός 7 ημερών από την παρούσα ανακοίνωση προκειμένου να αναγγελθούν και, εφόσον το επιθυμούν, να ζητήσουν ερωτηματολόγιο.

Μπορούν να το πράξουν μέσω μιας από τις ακόλουθες διευθύνσεις ηλεκτρονικού ταχυδρομείου:

TRADE-AD653-GFF-DUMPING-CHINA@ec.europa.eu

TRADE-AD653-GFF-DUMPING-EGYPT@ec.europa.eu ή

TRADE-AD653-GFF-INJURY@ec.europa.eu

TRADE-AS656-GFF-SUBSIDY@ec.europa.eu ή

TRADE-AS656-GFF-INJURY@ec.europa.eu

Τυχόν παρατηρήσεις που θα ληφθούν σε συνέχεια της παρούσας ανακοίνωσης, καθώς και τυχόν περαιτέρω σχετικές πληροφορίες, θα παρασχεθούν σε σημείωμα που θα περιλαμβάνεται στον φάκελο υπόψη των ενδιαφερόμενων μερών.

(1) ΕΕ C 68 της 21.2.2019, σ. 29.

(2) ΕΕ C 167 της 16.5.2019, σ. 13.

(3) Μονής κατεύθυνσης σημαίνει τουλάχιστον 90 % προς μία κατεύθυνση.

(4) Με εξαίρεση τα νήματα συρραφής, τα οποία μπορεί επίσης να είναι από πολυεστέρα ή άλλες ίνες.

(5) Όπως πυρήνας ή πέπλο από πολυεστέρα. Το σύμπλοκο δεν θα καταστεί, για τους σκοπούς της παρούσας ταξινόμησης, σύμπλοκο μεικτών ινών λόγω των νημάτων συρραφής από πολυεστέρα ή άλλες ίνες.